Հիմք ընդունելով «Կրթության մասին» ՀՀ օրենքի (28-րդ հոդված, 4-րդ կետ), ինչպես նաև Կրթության և գիտության նախարարության կողմից հաստատված ուսանողական հարցումների վերաբերյալ օրինակելի կանոնակարգի դրույթները` ԵՊՀ-ն 2002 թ-ին ներդրեց դասավանդման որակի և արդյունավետության վերաբերյալ ուսանողական հարցումների համակարգը՝ որպես ուսանողների կողմից դասախոսական կազմի գիտամանկավարժական գործունեության և բարոյահոգեբանական հատկանիշների գնահատման մեխանիզմ (24.05.2002 թ.)։ Այդ մեխանիզմի կիրառումը նպաստեց ԵՊՀ դասախոսական հանրության շրջանում նոր դիրքորոշումների ձևավորմանը, ինչպես նաև դասավանդման գործընթացի բարելավմանը: Սակայն, այդ ժամանակ նկատելի էին նաև որոշ թերություններ՝ կապված հարցումների մեթոդաբանության և հուսալիության, ինչպես նաև ստացված արդյունքների վերլուծության և օգտագործման հետ: